Predsjednik Uprave brodogradilišta Viktora Lenca Ognjen Antunac u petak je ujutro predsjedniku Trgovačkoga suda u Rijeci predao prijedlog za pokretanje stečaja s preustrojem. Antunac je istaknuo da je na to bio prisiljen nakon što Vlada nije odobrila još 12 milijuna dolara jamstva za zajam u sklopu predloženoga programa financijskog restrukturiranja. Povjerenik Sindikata metalaca Hrvatske (SMH) u Viktoru Lencu i predsjednik Štrajkaškog odbora Damir Bačinović, kazao je kako mu je ministar gospodarstva Ljubo Jurčić u telefonskom razgovoru zajamčio da će radnicima sljedeći tjedan biti isplaćene sve četiri neisplaćene plaće. Naime, odlukom Vlade, 1,8 milijuna dolara, koja su prvotno bila namijenjena financiranju poduzeća, bit će preusmjerena u Fond za radnička potraživanja.
Vezane vijesti
"Namjerno rušenje Brodotrogira"
Čelnici sindikata u Brodotrogiru zatražili su danas od prvog potpredsjednika Vlade i ministra gospodarstva Radimira Čačića da se žurno očituje o… Više